Manimenos, a la fin d'a guerra se producioron unas espectaculars ofensivas crovates dende Herzegovina occidental y dende a mesma Croacia, que chunto con as ofensivas bosniacas facioron pinza y facioron retacular a los serbos dica fer periglar as suyas posicions en a mesma Banja Luka. A Paz de Dayton de 1995 ratificó o ixamplamiento d'a zona baixo control bosniaco a l'este d'a bolsa de Bihać y a ocupación por part d'os crovates d'una zona de mayoría serba pero poco poblada chunto a Herzegovina occidental y Croacia. Estos territorios quedoron en a Federacija constuindo un corredor que li daba mes viabilidat y que permitiba una millor defensa d'as posicions crovates de Dalmacia.